Feudalism And Islam (جاگیرداری نظام)
رسول اللہ اور صحابہ کے دور کا سماج سادہ تھا۔ دین کے احکامات کے اطلاقات وقت کے ساتھ ظہور میں آتے ہیں۔ اس کے باوجود مثالیں موجود ہیں کہ جن زمینوں کو لوگ کھیتی باڑی وغیرہ کے لیے استعمال نہیں کرتے تھے خلیفہ دوم حضرت عمر ان سے واپس لے لیتے تھے۔ اس پر صحابہ برا بھی مناتے مگر وہ یہی فرماتے کہ اس پر سب کا حق ہے۔ جو زمین وہ کام میں لا سکتے ہیں وہ ان کے زیر استعمال رہ سکتی ہے جسے وہ استعمال نہیں کر رہے وہ حکومت کے پاس واپس جائے گی۔ ریاشی زمینوں کا معاملہ اس دور میں نہیں اٹھا کیوں کہ اس کی ضرورت عموما پیش نہیں آئی۔ البتہ حضرت عثمان کے دور میں مسجد نبوی کی توسیع کے لیے لوگوں سے ان کے گھر لے لیے گئے تھے۔ حکومتیں آج بھی یہی کرتی ہیں اور اسی اصول پر کرتی ہیں۔ جب عوامی بہبود کا منصوبہ لگانا ہو ڈیم وغیرہ بنانا ہو تو لوگوں سے وہ جگہ خالی کرا لی جاتی ہے اور انھیں کچھ معاوضہ دے دیا جاتا ہے۔